Iselin Ryvoll Klev

Iselin Ryvoll Klev (født 15. august 1984 i Bærums Verk) er en norsk tidligere håndballspiller, som spilte både håndball og strandhåndball. Hun har har blant annet VM-gull i strandhåndball fra VM i 2010.

 Karriere 
 Håndball 
Klev spilte for  i Eliteserien fra 2000 til 2009, før hun spilte to år for  i Danmark fram til juni 2011. Ringkøbing endte på fjerdeplass i 1. divisjon begge disse årene, og spilte kvalifisering for opprykk til Damehåndboldligaen, men tapte kvalifiseringen og misset dermed opprykket.

Høsten 2011 begynte hun å spille for , der hun spilte ut 2012-sesongen.Larvik HK - Generalprøve i kveld - møter Njård i Oslo, besøkt 30. juli 2013. Parallelt begynte hun også å jobbe for Sportsklubben Vidar, først som markedskoordinator, før hun tok på seg jobben som prosjektleder for Oslo Maraton, en jobb hun hadde fra november 2011 til desember 2012.Journalen - Veien til drømmejobben, besøkt 30. juli 2013. 

I desember 2012 debuterte hun for  i eliteserien, hvor hun spilte ut 2012/13-sesongen.Glassverket Idrettsforening - Tap med 6 i Kristiansand, besøkt 30. juli 2013.

 Strandhåndball 
Klev deltok i sitt første mesterskap ved EM i strandhåndball 2004 i Alanya i Tyrkia. Her kom det norske laget på 11.-plass.EHF - 2004 Women's ECh Beachhandball , besøkt 30. juli 2013. Hun deltok også ved EM i strandhåndball 2006 i Cuxhaven i Tyskland, der Norge kom på 5.-plass, etter at de vant alle kampene sine i gruppespillet, men tapte kvartfinalen mot Kroatia. De slo Ungarn 2-1 i kampen om 5.-plassen, der Klev ble Norges toppscorer med 7 poeng.EHF - 2006 Women's ECh Beachhandball , besøkt 30. juli 2013.

Hun deltok igjen på det norske laget som fikk sølv i EM i strandhåndball 2009 i Larvik, der Norge tapte finalen 1-2 for Italia. Klev ble Norges toppscorer i finalen, med 13 poeng.EHF - 2009 Women's ECh Beachhandball , besøkt 30. juli 2013. I 2010 var hun med å vinne gull ved VM i strandhåndball 2010 i Antalya i Tyrkia. Her vant Norge finalen 2-0 over Danmark.IHF - IV Men's and Women's Beach Handball World Championships 2010  >> Fixtures and Results , besøkt 30. juli 2013. Denne gangen ble hun VMs toppscorer.Budstikka - Verdensmester i beach-håndball, besøkt 30. juli 2013.

Hun deltok ikke ved VM i strandhåndball 2012, men i juli 2013 deltok hun ved EM i strandhåndball 2013 i Randers i Danmark. Her fikk Norge bronse, etter at de vant bronsefinalen 2-1 over Ukraina.European Handball Federation - 2013 Women's ECh Beachhandball Final Tournament , besøkt 15. juli 2013. 

Hun spilte også på Norges lag som deltok i strandhåndball ved Verdenslekene 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.World Games 2013 - Beach Handball , besøkt 4. august 2013. Klev scoret 9 poeng i bronsefinalen, og ble kåret til lekenes beste linjespiller.

 Referanser 

 Eksterne lenker 


Kategori:Norske håndballspillere
Kategori:Norske strandhåndballspillere
Kategori:Verdensmestere i strandhåndball
Kategori:Håndballspillere for Glassverket IF
Kategori:Håndballspillere for Ringkøbing Håndbold
Kategori:Håndballspillere for SK Njård
Kategori:Håndballspillere for Stabæk Håndball
Kategori:Personer fra Bærum kommune